สมัยผมเป็นเด็ก เอ่อ..ผมเคยใช้คอมพิวเตอร์รุ่นหนึ่ง ไม่รู้เรียกว่ารุ่นอะไรนะครับ จอจะเป็นจอนูน ๆ เล็ก ๆ น่าจะประมาณ สิบสี่นิ้วนะครับ เครื่องจะอยู่ข้างล่างนะครับ แล้วจอตั้งอยู่ข้างบนเครื่อง ทีนี้เวลาจะเริ่มใช้เครื่องเนี่ย เราจะต้องมีแผ่นดิสค์แผ่นใหญ่ ประมาณฝ่ามือนะครับ เสียบลงไปที่ช่องเอนะครับ จากนั้นมันก็จะมีที่ล็อกแผ่น เราก็ล็อกแล้วก็ปล่อยให้มันทำงานไป ทีนี้พอมันทำงานเสร็จปุ๊บ เราก็ถอดแผ่นออกนะครับ แล้วก็เอาแผ่นบี มาใส่ช่องบีนะครับ แล้วก็เริ่มทำงานได้ เวลาจะใช้งานต้องพิมพ์เอานะครับ ไม่มีระบบปฏิบัติการวินโดวส์เลยนะครับ เป็นระบบดอส หน้าจอสีเหลืองอยู่เลยนะครับ จากนั้นผมก็ใช้คอมพิวเตอร์ไปเรื่อย ๆ แล้วมันก็พัฒนาไปจนถึง วินโดวส์สามจุดหนึ่งหนึ่ง แล้วก็วินโดวส์เก้าห้า เก้าแปด มิลิเนียม เอกซ์พี วิสต้า แล้วก็มาวินโดวส์เซเว่นนี่แหละครับผม ก็หลายปีแล้วนะครับ เมื่อวันเวลาผ่านไป คอมพิวเตอร์ก็ถูกใช้มากขึ้นนะครับ จนปัจจุบันนี้ เด็ก ๆ ตัวเล็ก ๆ นะครับ ก็เล่นอินเทอร์เน็ตกันแล้วนะครับ อาจจะเล่นพวกเกม เกมออนไลน์ ซึ่งเด็กเนี่ยมักจะติดเกมออนไลน์มาก ๆ นะครับ ถ้าเราไปตามร้านเกมเนี่ย เราจะเห็นพวกเขาอยู่ในร้านเกมหลังเลิกเรียนตลอดเลย สักสามสี่โมงเนี่ย เขาก็จะวิ่งมาจากโรงเรียน แล้วก็มาจองเครื่องกันนะ ราคาก็ชั่วโมงละสิบบาทนะครับ ถูกมาก เด็กก็จะเล่นไปเรื่อย ๆ ทั้งวันนะ บางคนไม่มีเรียนอย่างเงี้ย บางคนโดนเรียนมาเล่นเลยก็ได้อย่างเงี้ย คือติดมากนะ โดยเฉพาะเกมออนไลน์ที่มัน ในตอนนั้นคือเกมพวกเก็บเลเวลนะครับผม แล้วก็ตีสัตว์ประหลาด จนตัวเองเก่งขึ้นเรื่อย ๆ อย่างเงี้ย แล้วก็เอาไปโชว์เพื่อน สุดท้ายก็ เรียนสอบตกไง ไม่ได้ไปเรียนนะครับ เพราะว่าเอาแต่เล่นเกม อย่าว่าแต่เด็กเลย ผู้ใหญ่ก็ติดเกมเหมือนกันนั่นแหละ โดยเฉพาะเด็กโตนะครับ คือเด็กตัวเล็ก ๆ เนี่ยยังดีหน่อย คือมีพ่อแม่คอยห้ามอย่างเงี้ย แต่ว่าเด็กโตเนี่ย พ่อแม่เขาคุมไม่อยู่แล้วไง ก็เล่นเกมออนไลน์หามรุ่งหามค่ำ ทั้งวันทั้งคืน ตื่นมาก็อยู่หน้าจอคอมฯ นั่งเล่นแต่ เกม ๆ ๆ ๆ ๆ ตีสี่ตีห้าก็ยังไม่นอน เล่นไปเรื่อย ๆ อย่างเงี้ย ถ้าเป็นผู้หญิงก็ชอบเล่นพวกโซเชี่ยนเน็ตเวิร์คทั้งหลายนะครับ เช่น เฟซบุ๊ก ทวิตเตอร์ เนี่ย ก็ไม่ทำอะไรครับ ถ่ายรูปตัวเอง ทำหน้าแอ๊บแบ๊ว ขึ้นเฟสแล้วก็ เอ่อ..พิมพ์ข้อความว่า “โอ้! วันนี้หน้าโทรมจังเลย” [แล้ว]มีคนเข้ามาโพสต์ นู้นนั่นนี่ แล้วกดไลค์ แล้วก็มีความสุข แล้วบางทีก็นั่งคุยกับเพื่อน เมาท์อะไรไม่รู้ เยอะแยะมากมาย ไม่รู้คุยอะไรกันนักหนาทั้งวัน ทั้งคืนนะครับ แต่ก็มีเด็กไม่น้อยนะครับที่สนใจคอมพิวเตอร์แบบมีประโยชน์นะครับ คือเขาอาจจะไปทำพวกเว็บไซต์ แล้วก็ขายของนะครับ ที่ผมเคยเห็นคือ มีหลายคนเหมือนกันที่ทำพวกร้านขายของบนอินเทอร์เน็ตนะครับ ก็ขายได้ ถึงแม้จะไม่มากแต่ก็มีรายได้จากการใช้อินเทอร์เน็ตนะครับ ปัจจุบันนี้ อินเทอร์เน็ตเปรียบเสมือนโลกที่สองของมนุษย์เลยก็ว่าได้ คือทุกคนเนี่ย ไม่ได้ทำอะไรแล้ว นอกจากอยู่หน้าจอคอมฯ นะครับ คือเวลาจะหาข้อมูลก็อยู่หน้าจอคอมฯ เวลาจะเรียนก็อยู่หน้าจอคอมฯ เวลาจะคุยกับเพื่อนก็อยู่หน้าจอคอมฯ คือไม่ทำอะไร ไม่ไปไหน อยู่แต่หน้าจอคอมฯ อย่างเดียว เวลากินก็เอาของมากินที่โต๊ะที่คอมฯ นะครับแล้วก็กินเสร็จก็เอาวางไว้ตรงนั้นแหละ แล้วก็เล่นคอมฯ ต่อ ใช้เวลานั่งอยู่ที่คอมพิวเตอร์เนี่ย เป็นหลายชั่วโมงได้นะครับ ประมาณเจ็ดแปดชั่วโมงเลย แทนที่จะเอาเวลาเนี่ย ออกไปหาเพื่อนข้างนอก หรือไม่ก็ออกไปทำกิจกรรมอย่างอื่นนะครับ ก็ไม่ทำ ไม่ออกกำลังกาย ไม่ค่อยกินข้าวนะครับ ร่างกายก็ผอมลงทุกวัน ๆ เพราะว่าตัวเองอยู่แต่หน้าจอคอมฯ นะครับ บางคนไม่หลับไม่นอนอย่างเงี้ย ใช้เวลาทั้งหมดอยู่หน้าจอคอมฯ อย่างเดียวเลย ผมเคยได้ยินข่าวที่ มีเด็กเล่นเกมจนตัวเองตายอย่างเงี้ย อันนั้นก็เกินไปนะ คือยังไงอะ เล่นสามวันโดยที่ไม่นอน[นี่]ผมไม่รู้ว่าทำได้ยังไงนะ เป็นผม ผมก็หลับไปแล้วอะ แต่นี่เล่นสามวัน แล้วไม่นอน แล้วก็ตายคาคอมพิวเตอร์ คือแบบอนาถมากอะ พ่อแม่คือ ภาคภูมิใจในตัวเด็กมากเลยที่ สามารถตายได้โดยการเล่นเกมนะครับ ดังนั้นผมว่า เราควรจะออกไปทำอย่างอื่นบ้าง คือไปหาเพื่อน ไปเล่นกีฬา ไปใช้ชีวิตที่แบบเป็นชีวิตจริง ๆ อะ เราหลุดออกมาจากโลกเสมือนพวกนี้นะครับ แล้วก็กลับมาสู่โลกความเป็นจริง เราจะได้เปิดหูเปิดตากับธรรมชาติอะไรต่าง ๆ บ้างนะครับ อย่าไปติดกับหน้าจอคอมฯ มาก เดี๋ยวสายตาเสีย ร่างกายผอมแล้วก็ เผลอ ๆ ไม่หลับไม่นอน แล้วก็ ตายเหมือนเด็กคนนั้นนะครับ